b'\n_START_ARTICLE_\nMartin Bristow\n_START_PARAGRAPH_\nThomas Richard Martin Bristow (15. november 1913 - 31. juli 2007) var en engelsk roer fra Dudley._NEWLINE_Bristow studerede p\xc3\xa5 University of Cambridge og deltog i 1934 i Cambridges b\xc3\xa5d under det traditionsrige Oxford vs. Cambridge Boat Race p\xc3\xa5 Themsen._NEWLINE_Bristow vandt ved OL 1936 i Berlin en s\xc3\xb8lvmedalje for Storbritannien i firer uden styrmand, hvor Alan Barrett, Peter Jackson og John Sturrock udgjorde resten af bes\xc3\xa6tningen. I finalen blev briterne besejret af den tyske b\xc3\xa5d, der vandt guld, mens Schweiz fik bronze. Det var det eneste OL han deltog i.'